**Anexa nr. 1 la Regulamentul Adunarii - 2019**

**Notă tehnică**

privind obținerea rezultatelor votării prin procesarea electronică a buletinelor de vot

Rezultatele votarii vor fi obținute prin procesarea electronică a buletinelor de vot,, folosind tehnologia de recunoaștere optică a semnelor. Pentru a putea aplica mecanismele de procesare electronică, zona din buletinul de vot, ce va fi supusă procesului de recunoaștere optică, trebuie marcată integral, fără abateri majore.

Exemple de marcare corectă: 

Exemple de abatere minoră, acceptată la recunoașterea optică: 

Exemple de abatere majoră: incorect3incorect4incorect5incorect6

Pentru obținerea rezultatelor buletinelor de vot, se vor parcurge următoarele etape:

**Etapa 1: Crearea și imprimarea buletinelor de vot**

Șabloanele folosite pentru buletinele de vot vor fi elaborate astfel încât să permită procesarea electronică și să respecte cerințele proiectului.

**Etapa 2: Numerotarea buletinelor de vot**

După finalizarea procesului de votare, toate buletinele de vot vor fi numerotate de către consultant, cu asistența beneficiarului, cu numere de la 1 la numărul total de buletine de vot dintr-o categorie.

**Etapa 3: Scanarea buletinelor de vot și procesarea electronică**

Buletinele de vot numerotate vor fi scanate de către consultant, pentru a asigura cerințele tehnice necesare obținerii rezultatelor. Buletinele de vot scanate vor fi supuse procesării electronice pentru a obține rezultatele procesului de votare.

**Etapa 4**: **Tratarea neconformităților**

Dacă în urma procesării electronice apar neconformități (abateri majore la marcarea buletinelor care sunt detectate de program și din care nu rezultă clar intenția de vot) acestea vor fi semnalate de consultant și înaintate beneficiarului, pentru a decide în consecință.

**Etapa 5. Obținerea rezultatelor**

Soluțiile în urma analizei neconformităților vor fi consemnate în baza de date cu opțiunile de vot, pentru a se parcurge procedura de obținere a rezultatelor. Rezultatele procesării electronice vor fi prezentate, de consultant, sub forma unui centralizator, cu următoarele informații: categoria buletinului de vot (buletin nr. x:\*\*\*), număr buletine de vot valide, număr buletine de vot anulate. De asemenea, pentru fiecare categorie de buletine de vot, se vor lista rezultatele obținute de candidați. Listele vor fi afișate în ordinea descendentă a numărului de voturi obținut și vor conține următoarele informații: poziția în cadrul buletinului de vot, numele și prenumele candidatului, numărul total de voturi obținut. În cazul unui număr de voturi egal, candidații cu același număr de voturi vor fi afișați în ordine alfabetică după nume, prenume și inițială.

**Etapa 6. Contestații**

Consultantul va asigura integrarea în IFEP - Tabloul avocaților (contul avocatului) a unor instrumente menite să permită celor interesați (votanți sau candidați) consultarea formei electronice a buletinelor de vot. Pentru fiecare categorie de buletine de vot, cei interesați vor putea solicita, prin intermediul IFEP, posibilitatea de a consulta forma electronică a voturilor exprimate și rezultatul interpretării prin procesare electronică. Contestațiile vor putea fi depuse în format electronic, prin intermediul IFEP.